Diari Oficial de la Generalitat Valenciana


Sumari del DOGV 5536, del 18-06-2007 (2007/7909)

RESOLUCIÓ de 13 de juny de 2007 de la direcció general d'Ensenyament, de la convocatòria d'ajudes per a l'adquisició de llibres de text per a l'alumnat que cursa tercer, quart, quint i sext d'Educació Primària i d'Educació Secundària Obligatòria en centres finançats amb fons públics, per al curs 2007-2008, fase A.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7909


Data del document
:   13-06-2007

Organisme emissor


Tipus de document
:   Resolució

Correcció d'errades

 Descriptors 

:   * ensenyament primari
    * llibre escolar
    * alumne
    * alumnat
    * suport econòmic
    * ensenyament secundari
    * ajuda pública

RESOLUCIÓ de 13 de juny de 2007 de la direcció general d'Ensenyament, de la convocatòria d'ajudes per a l'adquisició de llibres de text per a l'alumnat que cursa tercer, quart, quint i sext d'Educació Primària i d'Educació Secundària Obligatòria en centres finançats amb fons públics, per al curs 2007-2008, fase A. [2007/7909]  
Segon el que establix l'Orde de la conselleria de Cultura, Educació i Esport de 10 de novembre de 2006, per la qual es convoquen ajudes per a l'adquisició de llibres de text per a l'alumnat que cursa Educació Primària, i Educació Secundària Obligatòria en centres finançats amb fons públics, per al curs 2007-2008 (DOGV núm. 5.400, d'1 de desembre), modificat per l'orde de 6 de juny de 2007, de la conselleria de Cultura, Educació i Esport per la qual s'inicia el programa de gratuïtat dels llibres de text per a l'alumnat de l'Ensenyament Bàsic en els centres sostinguts amb fons públics de la Comunitat Valenciana, una vegada finalitzat el termini de presentació de reclamacions i correccions a la llista provisional de la fase A, i resoltes estes, a proposta de la Comissió Avaluadora i fent ús de les atribucions que m'atorga l'apartat 9.3 i la disposició final primera per a dictar la resolució de la convocatòria, per delegació del conseller, resolc:  
Primer  
Aprovar les llistes definitives de la fase A de l'alumnat beneficiari d'ajudes per a l'adquisició de llibres de text en el curs 2007-2008 previst en l'Annex I, corresponent a l'alumnat de 3r a 6t d'Educació Primària i de 1r a 4t d'Educació Secundària Obligatòria.   
Segon  
Aprovar les llistes definitives de la fase A de l'alumnat no beneficiari d'ajudes per a l'adquisició de llibres de text en el curs 2007-2008 previst en l'Annex II, amb especificació de la causa. S'hi inclou l'alumnat que ha desistit en la seua petició, per no presentar la documentació corresponent dins del termini.  
Tercer  
L'alumnat de 1r i 2n d'Educació Primària serà beneficiari del programa de gratuïtat de llibres, que es regula en l'Orde de 6 de juny de 2007, de la conselleria de Cultura, Educació i Esport per la qual s'inicia el programa de gratuïtat dels llibres de text per a l'alumnat de l'Ensenyament Bàsic en els centres sostinguts amb fons públics de la Comunitat Valenciana.  
Quart  
La quantia establida per a les ajudes de llibres de text serà de 100 euros per a l'alumnat de 3r a 6t d'Educació Primària i de 115 euros per a l'alumnat de 1r a 4t d'Educació Secundària Obligatòria.  
Quint  
El nombre d'alumnat beneficiari d'estes ajudes en la fase A, de 3r a 6t d'Educació Primària, és de 82.410, per un import total de 8.241.000 euros i, el de beneficiaris de 1r a 4t d'Educació Secundària Obligatòria és de 69.830, per un import total de 8.030.450 euros, amb càrrec a la línia de subvenció T0067000.  
Sext  
La Llei 1/2006, de 27 de desembre, de Pressupostos de la Generalitat per a l'exercici 2007, conté la línia de subvenció T0067000, denominada «Gratuïtat de llibres de text».  
Sèptim  
Ordenar l'exposició de les llistes, a què fan referència els apartats primer i segon anteriors, i la publicació de la present resolució en els taulers d'anuncis dels centres docents, el dia 18 de juny de 2007.  
Octau  
Les llistes definitives es publicaran en les direccions territorials de la conselleria de Cultura, Educació i Esport de València, Alacant i Castelló, així com en la pàgina d'Internet: http://www.cult.gva.es/dgcd/ajudesllibres/ajudes.asp  
Nové  
Esta resolució produirà els seus efectes a partir del dia següent al de la seua publicació al Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació al DOCV.  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al DOCV.  
València, 13 de juny de 2007.- El director general d'Ensenyament: Josep-Vicent Felip i Monlleó.